L'àmbit de matemàtiques inclou l'àrea de matemàtiques.
Document de desplegament i identificació de les competències bàsiques pròpies de l'àmbit a l'etapa primària
Dimensió Resolució de problemes
Un problema és una proposta d'enfrontament amb una situació desconeguda que es planteja a través d'un conjunt de dades dins d'un context, per a la qual, en principi, no es disposa d'una resposta immediata i que requereix reflexionar, prendre decisions i dissenyar estratègies.
Aquesta és una tasca que pot portar-se a terme mitjançant la simple aplicació de tècniques, algorismes o rutines més o menys automatitzades.
Un problema sempre convida a la recerca i, en la seva resolució, hi ha una espurna de descobriment que permet experimentar l'encant d'assolir la solució.
La resolució de problemes no és una tasca per fer al final d'un trajecte d'aprenentatge sinó que pot ser el desencadenant del procés.
Utilitzar el raonament matemàtic comporta: Analitzar situacions, per comparació i per contrast, fer conjectures adaptades a la situació, comprovar, validar o refutar conjectures, precisar i ampliar conjectures, generalitzar, establint models i patrons, particularitzar models generals a casos concrets i argumentar per comunicar i validar processos i resultats.
La majoria dels conceptes estan connectats amb altres conceptes, tant en el mateix bloc de continguts com amb d'altres blocs.
La primera connexió que cal considerar és la dels processos del currículum de matemàtiques amb els de continguts
Qualsevol tema i situació implica connectar idees matemàtiques.
Trobar i aplicar relacions entre els conceptes dóna major coneixement sobre el que s'està treballant, en particular, és important connectar el nou coneixement amb el que ja es té.
Hi ha idees transversals que són presents en diversos blocs de continguts, com ara quantitat, patró, equivalència, canvi, mesura...
El mestre/a ha de fer possible que s'adquireixi el coneixement de manera integrada més que no pas fragmentat.
El món real i les altres àrees tenen un paper de contextos on descobrir matemàtiques com el de llocs on es poden aplicar.
Dimensió Comunicació i representació
Les matemàtiques aporten un llenguatge formal que, a més del propi coneixement matemàtic, ens procura eines per a la comprensió del nostre entorn.
La pràctica habitual de l'expressió d'idees matemàtiques entre companys, tant oralment com per escrit, ajuda els estudiants a organitzar i refinar aquestes idees, i a ser clars, convincents i precisos en l'ús del vocabulari i símbols matemàtics.
L'escolta atenta dels arguments dels companys proporciona oportunitats de reflexió i millora del propi coneixement.
Les múltiples varietats de representació proporcionen, a més de diverses possibilitats de mostrar idees matemàtiques, diferents vies d'aproximar-se a aquestes idees, d'organitzar-les i de comprendre-les.
Seqüenciació dels criteris d'avaluació
Àrea matemàtiques - Segon cicle EI i cicle inicial EP
Àrea matemàtiques - Cicle superior EP i primer curs ESO
Graelles d'ajuda a l'autoavaluació metodològica en matemàtiques a primària
Documents elaborats per Francesc Xavier Alegria i Lucia Cabello del centre Guillem Fortuny de Cambrils.
Curs de formació de mestres a partir de propostes de d'activitats d'aula on es treballa per ajudar a ampliar el coneixement matemàtic en allò que té relació amb l'aprenentatge de l'alumnat d'educació primària.
Conferències Reflexions sobre el càlcul a primària (CREAMAT):
Com ajudar a desenvolupar la competència matemàtica a l'educació infantil i primària
El càlcul a l'educació infantil i primària
Resolució de problemes a l'educació infantil i primària
Es destaquen els recursos que es troben al document Recursos àmbit matemàtic educació primària
El vídeoMAT és un projecte en el qual els i les alumnes creen vídeos on es responen preguntes que posen de manifest aplicacions de les matemàtiques o la seva presència en l'entorn.
Etapes de l'aprenentatge matemàtic i exemples d'experiències d'educació primària.
Una proposta d'integració de matemàtiques i art a Educació Primària